UNICEF เผยโฉมอุปกรณ์ชุดพิเศษ สำหรับผู้ประสบภัยที่อายุน้อย
การให้ความช่วยเหลือผู้ประสบภัย ไม่ว่าจะเป็นภัยจากการสู้รบ หรือภัยธรรมชาติ ส่วนใหญ่จะเป็นเรื่องที่พักอาศัย อาหาร น้ำดื่ม และยา แต่ UNICE
กองทุนเด็ก หรือ Children's Fund ขององค์การสหประชาชาติประมาณว่าในแต่ละปี มีเด็กทั่วโลกราว 175 ล้านคนที่ถูกกระทบกระเทือนจากการสู้รบและภัยธรรมชาติส่วนใหญ่อายุเพียงหกขวบหรือน้อยกว่านั้น และก่อนหน้านั้น เด็กๆ เหล่านี้ ไม่มีทางออกอื่นๆนอกไปจากของเล่นเล็กๆ น้อยๆ เป็นครั้งคราวเท่านั้น ผู้อำนวยการบริหารขององค์การยูนิเซฟ Ann Venemann กล่าวว่า อุปกรณ์พัฒนาการชุดพิเศษนี้เป็นทรัพยากรที่จะช่วยให้เด็กๆ เหล่านี้เป็นเพื่อนเล่นกันได้ อุปกรณ์ชุดพิเศษ หรือจะเรียกว่ากล่องสมบัติก็ได้นี้ประกอบไปด้วยของต่างๆกัน37 ชิ้น และเด็กในวัยหกขวบหรือต่ำกว่านั้น มากถึง 50 คนสามารถร่วมกันใช้หรือเล่นของเล่นในกล่องสมบัตินี้ได้ ของในกล่องมีตั้งแต่ตุ๊กตาสัตว์ต่าง ปริศนารูปต่อ ดินสอระบายสี เกมส์และแม้กระทั่งสบู่เพื่อสอนเด็กเรื่องการรักษาความสะอาด รองผู้อำนวยการสำนักงานโครงการฉุกเฉิน Dermot Carty เล่าถึงประสบการณ์ที่ได้พบเห็นเมื่อเด็กๆชาวอินโดนีเซียที่ประสบภัยจากซูนามิได้รับกล่องสมบัติชุดนี้ว่า ชีวิตของเด็กๆ เหล่านั้นเปลี่ยนไปในทันทีเมื่อเปิดกล่องขึ้นมาในทีแรก เด็กๆ ก็มองกันไปมองกันมา และเริ่มมีรอยยิ้มให้เห็นต่อจากนั้น ก็วิ่งเข้าใส่กล่อง รื้อของออกมาเล่นด้วยกัน มีเสียงหัวเราะให้ได้ยินเห็นได้เลยว่าภายในเวลาห้านาที ชีวิตของเด็กเหล่านั้นเปลี่ยนไปต่อหน้าต่อตา กล่องสมบัตินี้มีราคา 230 ดอลล่าร์ หรือประมาณแปดพันบาทเศษ เจ้าหน้าที่ของยูนิเซฟ บอกว่าเวลานี้ ยูนิเซฟมีกล่องสมบัติอยู่ 1,100กล่อง พร้อมที่ส่งไปตามประเทศต่างๆ 18 ประเทศและว่ายังจะมีเพิ่มขึ้นทั้งกล่องและจุดหมายปลายทาง ที่จะส่งกล่องสมบัตินี้ไปให้อย่างแน่นอน